CELEX: 62009CA0070
Language: el
Date: 2010-07-15 00:00:00
Title: Υπόθεση C-70/09: Απόφαση του Δικαστηρίου (τρίτο τμήμα) της 15ης Ιουλίου 2010 [αίτηση του Verwaltungsgerichtshof (Αυστρία) για την έκδοση προδικαστικής αποφάσεως] — Alexander Hengartner, Rudolf Gasser κατά Landesregierung Vorarlberg (Συμφωνία μεταξύ, αφενός, της Ευρωπαϊκής Κοινότητας και των κρατών μελών της και, αφετέρου, της Ελβετικής Συνομοσπονδίας για την ελεύθερη κυκλοφορία των προσώπων — Μίσθωση κυνηγετικής εκτάσεως — Περιφερειακός φόρος — Έννοια της οικονομικής δραστηριότητας — Αρχή της ίσης μεταχειρίσεως)

11.9.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 246/5
            
         Απόφαση του Δικαστηρίου (τρίτο τμήμα) της 15ης Ιουλίου 2010 [αίτηση του Verwaltungsgerichtshof (Αυστρία) για την έκδοση προδικαστικής αποφάσεως] — Alexander Hengartner, Rudolf Gasser κατά Landesregierung Vorarlberg
   (Υπόθεση C-70/09) (1)
   
   (Συμφωνία μεταξύ, αφενός, της Ευρωπαϊκής Κοινότητας και των κρατών μελών της και, αφετέρου, της Ελβετικής Συνομοσπονδίας για την ελεύθερη κυκλοφορία των προσώπων - Μίσθωση κυνηγετικής εκτάσεως - Περιφερειακός φόρος - Έννοια της οικονομικής δραστηριότητας - Αρχή της ίσης μεταχειρίσεως)
   2010/C 246/08
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgerichtshof
   
      Διάδικοι στην υπόθεση της κύριας δίκης
   
   Alexander Hengartner, Rudolf Gasser
   
      κατά
   
   Landesregierung Vorarlberg
   
      Αντικείμενο
   
   Αίτηση για την έκδοση προδικαστικής αποφάσεως — Verwaltungsgerichtshof (Αυστρία) — Ερμηνεία του άρθρου 43 ΕΚ — Έννοια της οικονομικής δραστηριότητας — Θήρα ασκούμενη ως άθλημα και χωρίς κερδοσκοπικό σκοπό — Πώληση θηραμάτων για την κάλυψη μέρους των δαπανών της θήρας — Έλλειψη κερδών
   
      Διατακτικό
   
   Οι διατάξεις της Συμφωνίας μεταξύ, αφενός, της Ευρωπαϊκής Κοινότητας και των κρατών μελών της και, αφετέρου, της Ελβετικής Συνομοσπονδίας για την ελεύθερη κυκλοφορία των προσώπων, που υπογράφηκε στο Λουξεμβούργο στις 21 Ιουνίου 1999, δεν εμποδίζουν να επιφυλάσσεται σε υπήκοο ενός των συμβαλλομένων μερών, στο έδαφος του άλλου συμβαλλομένου μέρους, υπό την ιδιότητά του ως αποδέκτη υπηρεσιών, μεταχείριση διαφορετική από αυτή που επιφυλάσσεται στα πρόσωπα που έχουν την κύρια κατοικία τους στο εν λόγω έδαφος, στους πολίτες της Ενώσεως καθώς και στα πρόσωπα που εξομοιώνονται προς αυτούς δυνάμει του δικαίου της Ενώσεως, όσον αφορά την επιβολή φόρου οφειλομένου για παροχή υπηρεσιών, όπως η διάθεση θηρευτικού δικαιώματος.
   
      (1)  ΕΕ C 102 της 1.5.2009.